b'\n_START_ARTICLE_\nHelge Slaatto\n_START_PARAGRAPH_\nHelge Slaatto (s. 1952 Oslo) on norjalainen viulisti._NEWLINE_Slaatto opiskeli Maria Lidkan, S\xc3\xa1ndor V\xc3\xa9ghin ja Dorothy DeLayn johdolla. H\xc3\xa4n on toiminut Odensen sinfoniaorkesterin, Athelas Sinfonietta Copenhagenin ja Randersin kamariorkesterin konserttimestarina. H\xc3\xa4n on ansioitunut uuden musiikin tulkitsijana. Vuodesta 1987 h\xc3\xa4n on toiminut duosoittajana kontrabasisti Frank Reinecken kanssa. Kaksikko on kantaesitt\xc3\xa4nyt kymmeni\xc3\xa4 teoksia ja saanut Preis der deutschen Schallplattenkritikin (2009). Solistina Slaatto on toiminut useiden kokoonpanojen kanssa ja muun muassa esiintynyt Bergenin festivaalilla._NEWLINE_Slaatto on M\xc3\xbcnsterin musiikkiyliopiston viulunsoiton professori. H\xc3\xa4n on pit\xc3\xa4nyt mestarikursseja Saksassa, Kreikassa, Tanskassa ja Portugalissa.'